**Légpuska 10m – Légpisztoly 10m vegyes csapat**

**Férfiak, nők, junior fiú, junior lány**

**Verseny lebonyolítás rendszere**

**Érvényes 2022. január 1-től**

1. **ALAPVERSENY**

Az alapverseny a normál pályákon zajlik.

 ● A verseny meghirdetett kezdete előtt 20 perccel valamennyi versenyzőt a lőállásba

 szólítják

● A vegyes csapatok tagjainak 30 perc alatt 30 lövést kell teljesíteniük

● Minden holtversenyt az **ISSF visszaszámlálásos szabályával** kell megszüntetni

● Felkészülési idő és próbalövésekre **15 perc** áll rendelkezésre

● **Légpuskában tizedes értékelés van, légpisztolyban egész körök**

Az alapverseny első nyolc helyezett csapata jut a döntőbe.

1. **DÖNTŐ**

**A döntő két részből áll, az elődöntőből és az éremmérkőzésekből. Helyszíne a döntő pálya.**

 **●** A döntőben tizedes értékelés van

**● Az eredmények nulláról indulnak**

1. **Jelentkezési idő**

A csapatvezetők feladata, hogy versenyzőik megjelenjenek a felkészülési területen és a döntőhöz szükséges felszereléseikkel jelentkezzenek a zsüri tagoknál legalább 30 perccel az első értékelt lövés meghirdetett időpontja előtt.

A döntőbe jutott versenyzőknek felszerelésükkel, verseny ruházatukkal és az eredményhirdetéshez szükséges válogatott melegítővel kell jelentkezniük. A döntősöknek lövészruházatban kell lenniük és csak a szükséges lövész felszerelés lehet náluk. Ezen időszak alatt a felkészülési területen a zsüritagok és a versenybírók elvégzik a verseny előtti ellenőrzéseket.

A döntő pályán tilos a tűzvonal mögött bármilyen puska/pisztoly dobozt vagy felszerelés tokot/tartót hagyni.

Felszerelés bepakolási idő:

Elődöntő 1: Az Elődöntő kezdete előtt legalább 20 perccel minden versenyző és edzőik számára engedélyezni kell, hogy a felszereléseket bevigyék a lőállásba.

15 perccel a kezdet előtt vissza kell térniük a felkészülési területre.

Elődöntő 2: A versenyzők és edzőik számára az Elődöntők közötti átállási idő kezdetével engedélyezni kell, hogy felszereléseiket bevigyék a lőállásba.

A lőállások az alábbi sorrendben vannak megszámozva: R1, A, B, C, D, E, F, G, H, R2 –

A vegyes csapatok az alapversenyben elért helyezéseiknek megfelelő Elődöntőbe kerülnek.

Az 1., 3., 5. és 7. helyezett csapatok az Elődöntő 1-ben lőnek, míg a 2., 4., 6. és 8.

helyezettek az Elődöntő 2-ben.

Az Elődöntő 1-ben résztvevő csapatoknak AZT MEGELŐZŐEN készen kell állniuk arra, hogy egyenként beszólítsák őket.

Egy kisegítőnek ellenőriznie kell, hogy az Elődöntő 1 csapatai helyes sorrendben álltak össze és ezt jeleznie kell a vezető versenybírónak, aki kiadja a vezényszót: „ATHLETES TO THE LINE”

 **b.) Elődöntők (Elődöntő 1 és Elődöntő 2)**

 **●** Mindkét elődöntőben 4-4 vegyes csapat vesz részt

A két Elődöntőben szereplő versenyzők a műsorközlő szólítására egyesével lépnek be a küzdőtérre, bemutatják őket, majd a nézők felé fordulva kell kivárniuk, hogy a versenyzők után az edzőket, a zsüritagokat és a vezető versenybírót is bemutassák.

Miután ez megtörtént, a vezető versenybíró kiadja a vezényszót „Take your positions”. A versenyzőknek egy (1) perc áll rendelkezésükre lőállásuk elfoglalására, majd öt (5) perc felkészülésre és próbalövésekre.

Amennyiben az Elődöntők bármely szakaszában holtverseny alakulna ki a kieső helyen, a holtversenyben álló csapatok egyes lövéseket adnak le addig, amíg a holtverseny meg nem szűnik.

Az Elődöntő 1 és Elődöntő 2 között tíz (10) perc átállási idő van

 **c.) Lövések rendje:**

* A négy vegyes csapat nulláról kezd és 5 egyes lövést adnak le (csapatonként

 összesen 10 lövés)

* A csapatok két tagja által leadott lövések legjobb összesített eredménye 4 pontot

 ér

**•**  A második legjobb összesített eredmény 3 pontot ér, a harmadik legjobb

 összesített eredmény 2 pontot ér, míg a legrosszabb 1 pontot ér

**•** Azonos eredmény esetén a vegyes csapatok a magasabb értéket kapják

* 5 lövés után egy vegyes csapat kiesik
* A verseny újabb 5 lövéssel folytatódik. Itt a legjobb lövés 3 pontot ér, a második legjobb lövés 2 pontot ér, míg a legrosszabb lövés 1 pontot ér

• Azonos eredmény esetén a versenyzők a magasabb értéket kapják

• 10 lövés után (5 + 5) egy másik vegyes csapat is kiesik.

• A verseny újabb 5 lövéssel folytatódik. Itt az egyes lövések értéke 2 pont, azonos

 eredmény esetén mindkét csapat 1-1 pontot kap.

• 15 lövés után (5 + 5 + 5) az Elődöntőnek vége. A két Elődöntő második helyezett

 csapatai lesznek a bronzérmesek.

* Megjegyzés: A két Elődöntőben második helyen végzett csapat(ok) bronzérmet

 kapnak. Összesen két bronzérem kerül kiosztásra.

* A két Elődöntő győztese jut be az arany/ezüst mérkőzésbe

Az Elődöntők és az arany/ezüst mérkőzés közötti átállási idő 10 perc (benne 3 perc felkészülési idő és próbalövések valamint tábla állítás)

 **d.) Éremmérkőzés**

 **•** A két vegyes csapat nulláról kezd és egyes lövéseket adnak le.

**•** Fordulónként a jobbik lövés 2 pontot, a rosszabb 0 pontot ér. Azonos eredmény

 esetén a pontok megoszlanak

**•** A végső győzelemhez **16 pontot** kell elérni

**e.) Érmesek prezentációja**

**•** Amint az arany/ezüst mérkőzésnek vége, a két csapathoz a küzdőtéren

 csatlakoznak a bronzérmes csapatok, összeállnak közös fotóra és méltatásra, úgy

 mint az egyéni döntőben

1. **ZENE & KÖZÖNSÉG TÁMOGATÁS**

Az Elődöntők és az Éremmérkőzés alatt zenének kell szólnia. A zenét a technikai delegátusnak kell jóváhagynia. A döntőben a közönség támogatása és szurkolása ajánlott és javasolt.

1. **AKADÁLYOK A DÖNTŐBEN**

A döntőbeli akadályokat az ISSF Szabályai szerint kell elbírálni (a döntő teljes időtartama alatt versenyzőnként egy (1) akadály engedélyezett).

A versenyzőknek egy (1) perc áll rendelkezésükre az akadály elhárítására vagy a fegyver cseréjére annak érdekében, hogy az éremmérkőzés felesleges késedelem nélkül folytatódhasson.

1. **SZABÁLYTALAN ESETEK**

Az e szabályok által nem érintett kérdésekben az ISSF Általános Technikai Szabályzatában foglaltak az irányadók. Bármely szabálytalan vagy vitatott kérdésben a zsüri hoz döntést az egyes számokra érvényes ISSF Általános Technikai Szabályok szerint.